**Az Innovációs és Technológiai Minisztérium elismerési hírei**

***Az innovációért és technológiáért felelős miniszter, Prof. Dr. Palkovics László 2019. május 31-én, az Építők Napja alkalmával***

*Építők Elismerő Oklevelet adományozott:*

Lelkiismeretes ügyviteli-szervezői, támogató háttérmunkájáért **dr. Antal Józsefné**nek, a Szilikátipari Tudományos Egyesület nyugalmazott adminisztrátorának;

Több évtizedes eredményes művészeti tevékenységéért, sok száz, nemes anyagokból megálmodott alkotásáért **Asszonyi Tamás** szobrászművésznek;

Áldozatos tevékenységéért, állandó jobbítási törekvéséért és folyamatos kompromisszum kereséséért **Berta Ferenc**nek, a DDC Kft. Váci Gyára Szakszervezet titkárának;

Szerteágazó épületgépészeti tevékenységéért, szakmája következetes képviseletéért **Bokor András**nak, a Vizaterv Kft. gépészmérnök ügyvezetőjének;

Több évtizedes mérnöki munkájáért, országszerte számos létesítmény megvalósításért, a Magyar Mérnöki Kamarában végzett munkájáért **Csanád Bálint** okleveles gépészmérnök, tervezőnek, a Consensus Bt., ügyvezetőjének;

Magas szakmai színvonalú, több évtizedes gépészmérnöki munkájáért, igazságügyi szakértőként végzett lelkiismeretes tevékenységéért **Császár Álmos** okleveles gépészmérnök és épületgépész üzemmérnöknek, igazságügyimérnök-szakértőnek;

Több évtizedes igazságügyi szakértői munkájáért **Csermely Gábor** okleveles építőmérnök és igazságügyi szakértőnek;

Sokszínű és közösségorientált tevékenységének elismeréséért, a társadalmi összefogás támogatásáért, a helyi erőforrások, adottságok revitalizálásáért **Fajcsák Dénes**nek, az Arkt Építész Stúdió építészmérnökének;

Az Építési Vállalkozók Országos Szakszövetségénél végzett kimagasló szakmai és szervezési munkájáért **Fazekas Eszter**nek, az ÉVOSZ gazdasági ügyintézőjének;

A homlokzati hőszigetelő rendszerek sokszor alábecsült elemének, a dübel jelentőségének elismertetéséért **Gellér Ákos**nak, az Ejot Hungária Kft. üzletágvezetőjének;

Több évtizedes tartószerkezeti tervezői munkásságáért, az utánpótlás nevelésben betöltött szerepéért **Gonda Ferenc**nek, a Dékettő Statikus Iroda Kft. igazgatójának;

A téglaipar valamennyi aspektusa iránt elkötelezett, innovatív, széles látókörű mérnöki munkájáért **Horváth Sándor**nak, a Fehérvári Téglaipari Kft. ügyvezető igazgatójának;

A korszerű nyílászárók elterjesztésében betöltött szerepéért **Kádár György László**nak, a Roto Elzett Vasalatkereskedelmi Kft. kereskedelmi képviselőjének;

A szerkezetépítés területén elért szakmai eredményeiért, példaértékű üzleti együttműködéséért **Kalkopulosz Attilá**nak, a Moratus Szerkezetépítő Kft. ügyvezető igazgatójának;

Több évtizedes mérnöki tevékenységéért, a Magyar Mérnöki Kamarában betöltött kivételes szerepéért **Karsa Álmos** nyugalmazott okleveles építészmérnöknek;

30 éve végzett elkötelezett, a hőszigetelőanyag-gyártó iparban nagy elismerést kiváltott munkájáért **Karsai Gábor**nak, a Bachl Kft. minőségügyi megbízottjának;

Több évtizedes lelkiismeretes és odaadó érdekvédelmi munkájáért **Kemecsei József**nek, a Közlekedésépítő, Magasépítő és Mélyépítő Dolgozók Szakszervezete alelnökének;

Igazságügyi szakértőként, szakértői tanácsok tagjaként, illetve elnökeként végzett magas szakmai színvonalú munkájáért **Koós Gábor**nak, a Perfect Project Kft. ügyvezetőjének;

Építészmérnökként, igazságügyi szakértőként, építésügyi szakterületen végzett szerteágazó tevékenységéért **dr. Márkus Gábor**nak, az MG Építész Kft. és Szűcs Controll Kft. ügyvezetőjének;

Több mint 40 éves építőipari tevékenységéért, mindenkor az ügyfelek tiszteletén és az önzetlen segítő szándékon alapuló épületgépész üzemmérnöki munkájáért **Palla Ferenc József**nek, az Agriaterm Kft. ügyvezetőjének;

Erősáramú villamosmérnökként, szakértői tanácsok tagjaként végzett munkájáért **Pogány János**nak, a Natura & Flóra Kft. nyugalmazott igazságügyi szakértőjének;

Okleveles szerkezetépítő mérnökként végzett tanácsadói, igazságügyi szakértői munkájáért **Pusztai József László**nak, a Pusztai Mérnöki és Szakértői Iroda Kft. ügyvezetőjének;

Magas szakmai színvonalon elkészített, az építésgazdaság szakmai és társadalmi helyzetéről szóló írásaiért, elemzéseiért **Sándor Tündé**nek, a Világgazdaság újságírójának;

Elismerésre méltó igazságügyi szakértői, egyetemi oktatói munkájáért **Sátori Sándor**nak, a Sátori és Társa Mérnöki Iroda Kft., a Széchenyi-4 Kft., és Sátori Sándor Igazságügyi Szakértői Kft. tulajdonosának;

Okleveles gépészmérnökként, szakértői eljárásokban végzett magas szakmai színvonalú munkájáért **Smid László**nak, a Gyöngygáz Kft. ügyvezetőjének;

Közlekedési és statikai tárgykörben elismert igazságügyi szakértőként végzett magas színvonalú szakmai munkájáért **Sokoray László**nak, nyugalmazott okleveles építő- és építészmérnöknek.

Több mint negyvenéves mérnöki pályafutása során végzett tevékenységéért, a mérnök kollégák továbbképzésében nyújtott kiemelkedő munkájáért, továbbá hazánk építéstudományi és építészettörténeti kutatásában végzett áldozatos munkájáért **Szádeczky-Kardoss Gábor** nyugalmazott mérnöknek;

A korszerű légtechnikai rendszerek hazai alkalmazásáért és a megújuló energiaforrások berendezéseinek elterjesztéséért **Zala Tibor** mérnök-üzemgazdásznak, a Thermotrade Hoval Kft. ügyvezetőjének;

Szennyvizes és ivóvizes projektek tervezésében, műszaki ellenőrzésében, szakértői tanácsok tagjaként, elnökeként végzett magas színvonalú munkájáért **Zombori Ferenc** okleveles gépészmérnöknek, az Aquare Mérnöki Kft. vezető tervezőjének;

A vasbeton-szerkezetek mindenre kiterjedő tanulmányozása terén szerzett kiemelkedő ismeretanyagáért, valamint a Magyar Mérnöki Kamara munkájának támogatása során végzett körültekintő és részletes elemző tevékenységéért, illetve gondos előterjesztéseiért **Zsigmondi András** építőmérnöknek, a Forkid Kft. ügyvezetőjének.